**FARSKÉ OZNAMY – filiálky NEMČICE // Farnosť Topoľčany**

**27. nedeľa v cezročnom období**

(4.10. – 10.10.2020)

▪ **Sv. omše v týždni a ich úmysly:**

*Streda*: 18.00 h. + Juraj (1.výročie), Jozef, Amália a ich rodičia

*Piatok*: 18.00 h. + Zosnulí z rodiny Mokošová, Beňová a Grmanová

*Nedeľa*: 9.00 h. + Jozef a Mária Mokošoví

10.30 h. Na úmysel celebranta

▪ **Liturgický kalendár:**

*Pondelok*: Sv. Faustíny Kowalskej, panny

*Utorok*: Sv. Bruna, kňaza

*Streda*: Ružencovej Panny Márie, spomienka

*Sobota*: Panny Márie v sobotu

*Nedeľa*: 28. nedeľa cez rok

▪ Svätému otcovi pápežovi Františkovi k dnešnému jeho sviatku sv. Františka v modlitbách a zo srdca prajeme: Živ, Bože, otca svätého, námestníka Kristovho!

▪ Na základe nariadenia Úradu verejného zdravotníctva SR od 1.10. je dovolené pri hromadných podujatiach – vrátane sv. omší, aby bolo prítomných najviac 50 ľudí (*z toho 5 miest my rezervujeme pre ľudí, ktorí majú zahlásený úmysel danej sv. omše*). Zároveň od piatku 2.10. bol celý okres Topoľčany zaradený do červenej zóny. Z tohto zaradenia vyplýva, že pri bohoslužbách v kostole sa nemá spievať a používať organ. Tieto nariadenia sa snažíme rešpektovať, nakoľko pokuta je až do výšky 20.000,- €.

▪ Slovenskí biskupi až do odvolania udelili veriacim dišpenz (oslobodenie) od povinnej účasti na nedeľnej sv. omši. Súčasne rizikovým skupinám ľudí odporúčajú, aby počas tohto ohrozujúceho obdobia radšej sledovali bohoslužby cez rádio a televíziu.

▪ Sv. omše v našej farnosti pre spomenuté nariadenia boli upravené nasledovne:

TOPOĽČANY: pondelok až piatok: 6.00; 8.00; 18.30 hod. (*sv. omša v piatok o 11.30 nateraz nebude bývať*); sobota: 8.00; 17.00; 18.30 hod.; nedeľa: 6.00; 7.30; 9.00; 10.30; 17.00; 18.30 hod. (*v sobotu a nedeľu bola pridaná sv. omša o 17.00 hod.*).

NEMČICE: streda a piatok o 18.00 hod.; nedeľa: 9.00 a 10.30 hod.

▪ Modlitba posväteného ruženca bude bývať v Nemčiciach iba pred sv. omšami.

▪ Minulú nedeľu sme na opravu organa vyzbierali 1.270,- €. Spolu s ostatnými milodarmi sme tak zaplatili 4. poslednú faktúru v sume 4.880,- €, ktorej kópia je zverejnená v kostolnej výveske. Končíme so zbieraním milodarov na opravu organu, keďže všetky pohľadávky máme splatené. Nejaké financie nám ešte naviac ostali. Tie budeme mať v zálohe pre prípadné neočakávané práce či kúpime z nich pre nemčický kostol nejaké nové bohoslužobné veci (*napr. nový mariánsky ornát a pod.*). Po tieto nastávajúce nedele, kto z prítomných by chcel obetovať svoj milodar do zvončeka, môže tak vždy učiniť vhodením svojho príspevku do pokladničky, ktorá sa nachádza pri východe z kostola. Všetkým dobrodincom a podporovateľom úprimne a vrelo ďakujeme a vyjadrujeme srdečné Pán Boh zaplať a odmeň!